cyanic-selkie/wikianc huggingface dataset:
উদীয়মান প্রযুক্তি
উদীয়মান প্রযুক্তি বিতর্ক
কম্পিউটার বিজ্ঞানী বিল জয় সহ আরো অনেক লেখক প্রযুক্তির বিভিন্ন ক্লাস্টারকে মানবতার ভবিষ্যতের জন্য সমালোচনামূলক হিসেবে চিহ্নিত করেছেন। জয় সাবধান করেছেন যে, প্রযুক্তি অভিজাতদের দ্বারা ভালো বা মন্দ- উভয় উদ্দেশ্যে ব্যবহার হতে পারে।
সৈয়দপুর ইউনিয়ন, দৌলতখান
সৈয়দপুর বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।
আয়তন
সৈয়দপুর ইউনিয়নের আয়তন ৬,৪৬৭ একর।
প্রশাসনিক কাঠামো
সৈয়দপুর ইউনিয়ন দৌলতখান উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সৈয়দপুর ইউনিয়নের মোট জনসংখ্যা ২৮,১৮৫ জন। এর মধ্যে পুরুষ ১৪,২৪০ জন এবং মহিলা ১৩,৯৪৫ জন। মোট পরিবার ৫,৭১৪টি।
শিক্ষা
২০১১ সালের আদমশুমারি অনুযায়ী সৈয়দপুর ইউনিয়নের সাক্ষরতার হার ৩৮.৭%।
ইন্টারন্যাশনাল রেসকিউ কমিটি
ইন্টারন্যাশনাল রেসকিউ কমিটি (International Rescue Committee) বা সংক্ষেপে আইআরসি (IRC) একটি যুক্তরাষ্ট্র ভিত্তিক নেতৃস্থানীয় আন্তর্জাতিক বেসরকারি আন্তর্জাতিক ত্রাণ ও মানবিক সাহায্য প্রদানকারী প্রতিষ্ঠান। বিভিন্ন রকম বর্ণ, ধর্ম, এবং গোষ্ঠীগত বিদ্বেষমূলক দাঙ্গায় সৃষ্ট ক্ষতিগ্রস্ত, এবং যুদ্ধ ও সহিংসতা বিগ্রহ মানুষকে সাহায্য প্রদান করাই এ সংগঠনটির মূল লক্ষ্য।
ডলি বেগম
ডলি বেগম কানাডার একজন রাজনীতিবিদ। তিনি ২০১৮ সালে কানাডার ওন্টারিও প্রদেশের টরেন্টো এলাকার স্কারবরো সাউথওয়েষ্ট আসন থেকে জয়ী হন। নিউ ডেমোক্রেটিক পার্টির (এনডিপি) এমপি হিসেবে ডলি বেগম প্রথমবারের মতো প্রোভিন্সিয়াল পার্লামেন্ট নির্বাচনে জয়ী হয়েছেন। তিনি অন্টারিও নিউ ডেমক্রেটিক পার্টির সদস্য হিসেবে স্কারবো সাউথওয়েস্ট এলাকার প্রতিনিধিত্ব করছেন। ডলি বেগম প্রাদেশিক সংগঠন কিপ হাইড্রো পাবলিক ক্যাম্পেইনের প্রধান সমন্বয়ক ছিলেন। এছাড়া স্কেয়ারবোরো হেলথ কোয়ালিশনের সহ-প্রধান ছিলেন তিনি।
জন্ম ও পারিবারিক পরিচয়
ডলি বেগমের জন্ম বাংলাদেশের মৌলভীবাজার জেলায়। তার বাবার নাম রাজা মিয়া এবং মায়ের নাম জবা বেগম। তার এক ভাই মহসিন মিয়া। তিনি শিশু বয়স থেকেই কানাডায় বেড়ে উঠেছেন।
শিক্ষাজীবন
ডলি বেগম মৌলভীবাজারের স্থানীয় মনুমুখ বাজরাকোনা সরকারি প্রাথমিক বিদ্যালয়ে লেখাপড়া শেষে মনুমুখ পিটি বহুমুখী উচ্চ বিদ্যালয়ে ৬ষ্ঠ শ্রেণি পর্যন্ত পড়াশোনা করেন। ২০১২ সালে টরন্টো বিশ্ববিদ্যালয় থেকে স্নাতক এবং ইউনিভার্সিটি কলেজ অব লন্ডন থেকে উন্নয়ন, প্রশাসন ও পরিকল্পনা বিষয়ে স্নাতোকত্তর সম্পন্ন করেছেন।
কর্মজীবন
পড়ালেখা শেষ করার পর সিটি অব টরন্টোতে প্রায় দশ মাস কাজ করেন ডলি বেগম। তিনি রিচার্স এনালিস্ট হিসেবে কাজ করেছেন দ্য সোসাইটি অব এনার্জি প্রফেশনালসে।
জামালপুর–বঙ্গবন্ধু সেতু পূর্ব লাইন
জামালপুর-বঙ্গবন্ধু সেতু পূর্ব লাইন বাংলাদেশ রেলওয়ের একটি মিটারগেজ রেলপথ। এই রেলপথ টি পূর্বাঞ্চল রেলওয়ের অধীনে রক্ষণাবেক্ষণ ও পরিচালিত হয়।
ইতিহাস
বৃটিশ শাসনামলে ১৮৯৯ সালে জামালপুর থেকে তারাকান্দি হয়ে জগন্নাথগঞ্জ ঘাট পর্যন্ত রেললাইন তৈরি করা হয়। ঈশ্বরদী-সিরাজগঞ্জ লাইন তৈরি হলে রেলওয়ের নিজস্ব রেলফেরি  দ্বারা যমুনা নদী পার হয়ে মালামাল ও যাত্রীরা সিরাজগঞ্জ ঘাট রেলওয়ে স্টেশন হয়ে উত্তরাঞ্চল ও কলকাতা পর্যন্ত চলাচল করতো বঙ্গবন্ধু সেতু তৈরি হওয়ার আগ পর্যন্ত। কিন্তু ১৯৯৮ সালে বঙ্গবন্ধু সেতু চালু হলে সকল ট্রেন এই সেতু হয়ে চলাচল শুরু করে। এতে  বন্ধ করে দেওয়া হয় এই ঘাট লাইনটি। পরে  বঙ্গবন্ধু সেতু পূর্ব থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের প্রধনমন্ত্রী শেখ হাসিনা কর্তৃক উদ্বোধন করা হয়।
স্টেশন তালিকা
জামালপুর-বঙ্গবন্ধু সেতু পূর্ব লাইনে অবস্থিত রেলওয়ে স্টেশন সমূহের তালিকা নিম্নে দেওয়া হলো: (ঘাট লাইন)
ঘাট লাইন
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়।
সম্পর্কিত নিবন্ধ
জামতৈল-জয়দেবপুর লাইন
রস ডানকান
জন রস ফ্রেডরিক ডানকান (Ross Duncan; জন্ম: ২৫ মার্চ, ১৯৪৪) কুইন্সল্যান্ডের হারস্টোন এলাকায় জন্মগ্রহণকারী প্রথিতযশা অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কুইন্সল্যান্ড ও ভিক্টোরিয়ার প্রতিনিধিত্ব করেছেন রস ডানকান। দলে তিনি মূলতঃ ফাস্ট-মিডিয়াম সিম বোলারের দায়িত্ব পালন করতেন। ১৯৭১ সালে অস্ট্রেলিয়ার পক্ষে একটিমাত্র টেস্টে অংশগ্রহণের সুযোগ ঘটে তার।
খেলোয়াড়ী জীবন
১৯৬৪-৬৫ মৌসুম থেকে ১৯৭০-৭১ মৌসুম পর্যন্ত কুইন্সল্যান্ড এবং ১৯৭১-৭২ মৌসুম থেকে ১৯৭২-৭৩ মৌসুম পর্যন্ত ভিক্টোরিয়ার প্রতিনিধিত্ব করেন। ডিসেম্বর, ১৯৭০ সালে মেলবোর্নে ভিক্টোরিয়ার বিপক্ষে নিজস্ব সেরা ৮/৫৫ ও ৫/৭০ লাভ করেন। নিজের সেরা দিনগুলোয় ভয়ঙ্করভাবে বলকে সুইং করানোয় সক্ষম ছিলেন।
১৯৭০-৭১ মৌসুমের অ্যাশেজ সিরিজে অংশ নেয়ার জন্য ইংল্যান্ড দল অস্ট্রেলিয়া সফরে আসে। ভিক্টোরিয়ার সদস্যরূপে দ্বিতীয় প্রস্তুতিমূলক খেলায় অংশ নেয়ার পর মেলবোর্নে সিরিজের পঞ্চম টেস্টে অভিষেক হয় তার। আঘাতগ্রস্ত গার্থ ম্যাকেঞ্জি’র স্থলাভিষিক্ত হন তিনি। দূর্ভাগ্যবশতঃ ব্যাট হাতে মাত্র তিন রান তুলতে সমর্থ হন। প্রথম ইনিংসে ৩০ রান খরচ করলেও কোন উইকেট লাভে সক্ষম হননি। দ্বিতীয় ইনিংসে ব্যাট কিংবা বল করেননি। এমনকি কোন ক্যাচও তালুবন্দী করতে পারেননি। ষষ্ঠ টেস্টে ডেনিস লিলি তার জায়গায় অন্তর্ভুক্ত হলে তিনি দল থেকে বাদ পড়েন। ঐ বছর শেষে ভিক্টোরিয়ায় চলে যান। এরপর আর একটিমাত্র মৌসুমে প্রথম-শ্রেণীর ক্রিকেটে অংশ নেন।
১৯৭১-৭২ মৌসুমে গ্যারি সোবার্সের নেতৃত্বাধীন বহিঃর্বিশ্ব একাদশের বিপক্ষে অস্ট্রেলিয়ার সদস্য হিসেবে খেলেন।
রোদাকি
গ্রীক ভাষায় রোদাকি শব্দের অর্থ হলো চাকা। রোদাকি হলো দক্ষিণ পোল্যান্ডের ওলকুস কাউন্টির, লেসার পোল্যান্ড ভয়েভডিশিপে অবস্থিত জিমিনা ক্লুজের প্রশাসনিক জেলার একটি গ্রাম। এটি ওলকুসজের প্রায়  উত্তরে এবং আঞ্চলিক রাজধানী ক্রাকুফ থেকে  উত্তর-পশ্চিমে অবস্থিত। গ্রামটির আনুমানিক জনসংখ্যা হল ৯৪৮ জন।
ভৈরবস্থান
ভৈরবস্থান পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৮৬৯ জন এবং খানার সংখ্যা ছিল ৫০৪ টি। ২০০১ সালের শুমারি অনুসারে জনসংখ্যা ছিল ৩৪৮৬ জন এবং সাক্ষরতার হার ছিল ৩৯%।
রিলিজিও মেদিচি
thumb|right|200px|রিলিজিও মেদিচি গ্রন্থের প্রথম চোরাই বা পাইরেটেড সংস্করণের প্রচ্ছদ
রিলিজিও মেদিচি (দ্য রিলিজিওন অফ আ ডক্টর) স্যার টমাস ব্রাউন রচিত একটি গ্রন্থ। এই গ্রন্থে বিধৃত রয়েছে লেখকের আধ্যাত্মিক সাক্ষ্য ও তার প্রথম জীবনের মনস্তাত্ত্বিক আত্ম-চিত্রণ। সেযুগে বইটি সমগ্র ইউরোপে বেস্টসেলার হয়। ফলে লেখকের খ্যাতি ও সম্মান ছড়িয়ে পড়ে সমগ্র মহাদেশে। সদ্য-উত্তীর্ণ এই চিকিৎসক ১৬৪৩ সালে বইটি প্রকাশ করেছিলেন। এর আগে তিনি খ্রিষ্টান গুণাবলি সংক্রান্ত একটি বই রচনা করেছিলেন। তবে সেই বইখানির প্রামাণিকতা নেই। ১৬৪৫ সালে অরক্ষণশীল মতবাদ প্রচারের জন্য বইটি পোপের ইনডেক্স লিব্রোরাম প্রোহিবিটোরিয়াম-এর অন্তর্ভুক্ত হয়।
সিজিএস পাবনা
সিজিএস পাবনা হল বাংলাদেশ কোস্ট গার্ডের পাবনা ক্লাসের টহল নৌযান। যা বাংলাদেশের তৈরি প্রথম যুদ্ধজাহাজ।
ইতিহাস
জাহাজটি ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডে নির্মিত হয়েছিল। ১৯৭২ সালের ১ জুন বিএনএস পাবনা হিসাবে বাংলাদেশ নৌবাহিনীতে কমিশন লাভ করে। এই জাহাজটি ছিল বাংলাদেশ নৌবাহিনীর প্রথম জাহাজ। পরে ১৯৯৫ সালে বাংলাদেশ কোস্টগার্ডের গঠনের পরে জাহাজগুলি তাদের কাছে স্থানান্তর করা হয়। ১৯৯৫ সালে বাংলাদেশ কোস্টগার্ড কে সিজিএস পাবনার দায়িত্ব দেওয়া হয়।
নকশা
জাহাজটি দৈর্ঘ্য,  এবং প্রস্থে  ড্রাফ্টে। স্থানচ্যুতি ৭৫ টন এবং পরিপূরক ৩৩ জন জাহাজটি অস্ত্র হিসাবে একটি বোফর্সকে ৬০ মিমি ৪০ মিমি বন্দুক বহন করে। এই টহল ক্রাফটটি উপকূলীয় টহল রক্ষার পাশাপাশি নদী টহলেও ব্যবহার করা যেতে পারে।
আদি কেইসার
আদি কেইসার (হিব্রু ভাষায়:עדי קיסר; জন্ম ডিসেম্বর ১১, ১৯৮০) একজন ইসরায়েলি কবি, এবং সাংস্কৃতিক দল আরস পোয়েটিকা এর প্রতিষ্ঠাতা।
জীবনী
কেইসার জেরুসালেমের গিলো এলাকায় জন্মগ্রহণ করেন। তিনি তার ইয়েমেনি বংশোদ্ভুত পরিবারের চার সন্তানের মধ্যে তৃতীয়। তার মা জিওনা একজন বিশেষ শিক্ষা শিক্ষক এবং তার বাবা বেনি একজন প্রিন্টার। তার মায়ের পরিবার ১৯৫০ এর দশকে ইয়েমেন থেকে ইসরায়েলে এসেছিল। তার বাবার পরিবার ১৮৮২ সালে সানা থেকে এসেছিল।
ছোট থেকেই, কেইসার তার কালো চামড়ার রঙের কারণে উৎপীড়ন এবং বৈষম্যের অভিজ্ঞতা অর্জন করেছিলেন, এবং তার মতে, তিনি বুঝতে পেরেছিলেন যে তিনি একটি নিম্ন সামাজিক মর্যাদার গ্রুপের অন্তর্গত। তার বাধ্যতামূলক সেনা সেবার সময়, তিনি পদাতিক প্রশিক্ষক হিসেবে কাজ করেন, এবং তার মিজরাহি পরিচয় বিকাশ করতে শুরু করেন। দক্ষিণ আমেরিকা এবং নিউ ইয়র্কে কিছু সময় ভ্রমণের পর, কেইসার ইসরায়েলে ফিরে আসেন এবং স্থানীয় জেরুজালেম সংবাদপত্রের সাংস্কৃতিক প্রতিবেদক হিসেবে কাজ শুরু করেন। ২০০৯ সালে তিনি তেল আবিবে চলে যান এবং হাইরের জন্য লিখতে শুরু করেন।
২০১৭ সালে কেইসার একটি কন্যা সন্তানের জন্ম দেন।
কর্মজীবন
কয়েক বছর রিপোর্টিং এবং চিত্রনাট্য লেখার পর কেইসার ৩২ বছর বয়সে কবিতা লিখতে শুরু করেন। তিনি কবিতাকে সাদা, অভিজাত এবং তার সাথে সম্পর্কহীন হিসাবে দেখতেন। কিন্তু সংবাদপত্রের ক্লিপিংসে কিছু কবিতা খুঁজে পাওয়ার পর তিনি অনুপ্রাণিত হন। তিনি সামি শালোম চেট্রিট, ইয়োনা ওয়ালাচ, ইয়েহুদা আমিচাই, দাহলিয়া রবিকোভিচ, ভিকি শিরান, ইরেজ বিটন এবং মিরি বেন-সিমহোনের মতো কবিদের পড়তে শুরু করেন এবং তার নিজের কাজ লিখতে শুরু করেন। কেইসার এই ধারণা পরিবর্তনের সাথে বিশেষভাবে উদ্বিগ্ন যে কবিতা সাধারণত নাগালের বাইরে কিছু, এবং বিশ্বাস করে যে এটি আমাদের সবার। কেইসারের মতে, কবিতা আমাদের বাড়িতে এবং রাস্তায় থাকে, লাইব্রেরিতে উঁচু তাকের উপর নয়। তিনি বলেছেন যে কবিতা যে কবিতা বোধগম্য নয় তা বৃথা এবং কোনও উদ্দেশ্য পূরণ করে না। ২০১৭ সালে ইসরায়েলের শিক্ষা মন্ত্রণালয় সাহিত্যের পাঠ্যক্রমে কেইসারের কবিতা অন্তর্ভুক্ত করে শুরু হয় এবং তার কাজ বেন-গুরিয়ন বিশ্ববিদ্যালয় এবং তেল আবিব বিশ্ববিদ্যালয়ের আরব-ইহুদি সংস্কৃতি গবেষণায়ও অধ্যয়ন করা হয়।
কর্নেল নীলাদ্রি সরকার
কর্নেল নীলাদ্রি সরকার একটি জনপ্রিয় বাংলা সাহিত্যের গোয়েন্দা চরিত্র যার স্রষ্টা বাঙালি সাহিত্যিক সৈয়দ মুস্তাফা সিরাজ।
সৃষ্টি
প্রথমে সিরাজ চরিত্রটি প্রাপ্তবয়স্কদের জন্যে সৃষ্টি করলেও পরে কিশোরদের জন্যেও প্রচুর কর্নেল কাহিনী লেখেন। প্রথম কর্নেল কাহিনী ১৯৭০ সালে অমৃত পত্রিকায় বের হয়। সেটির নাম ছিল ছায়া পড়ে। আনন্দমেলা পত্রিকায় কিশোরদের কর্নেল কাহিনী প্রকাশিত হয়। এরপরে নবকল্লোল, কিশোর ভারতী, শুকতারা ইত্যাদি পত্রিকায় তার গল্প নিয়মিত প্রকাশ হতো। কর্নেলের আত্মকথা 'কর্নেলের জার্নাল থেকে' নামে কাহিনীগুলিও গোয়েন্দা গল্প। পাহাড় জঙ্গলে পাখি ও গাছপালার সন্ধানে তিনি বিভিন্ন জায়গায় যান। তার অন্যতম সঙ্গী সাংবাদিক জয়ন্ত। জয়ন্ত বহু ক্ষেত্রে কর্নেলের সঙ্গী হয়। তার কর্মক্ষেত্র দৈনিক সত্যসেবক পত্রিকা। কর্নেলের অন্যতম ভক্ত গোয়েন্দা হালদারমশাই। যার আসল নাম কৃতান্ত কুমার হালদার। তিনি হঠকারী প্রকৃতির মানুষ। বাঙাল ভাষায় কথা বলেন। পুলিশের চাকরি থেকে অবসর নিয়ে গোয়েন্দা এজেন্সি খুলেছেন। প্রায়ই কর্নেলের সঙ্গী হন নানা অভিযানে। কর্নেলের আবাসস্থল কলকাতা র ইলিয়ট রোড।
চরিত্র চিত্রণ
কর্নেল নীলাদ্রি সরকার চরিত্রটি সৈয়দ মুস্তাফা সিরাজ সৃষ্টি করেছিলেন একজন প্রকৃতিপ্রেমিক হিসেবে। তিনি একজন অবসরপ্রাপ্ত সেনাবাহিনীর কর্নেল যাঁর নেশা প্রকৃতির ছবি তোলা, পাখি দেখা এবং গাছ-গাছড়ার সন্ধানে খুঁজে বেড়ানো। তিনি নিজেকে নেচারিস্ট হিসেবে পরিচয় দিতে ভালবাসেন। পেশায় গোয়েন্দা নন কিন্তু ইচ্ছা এবং অনিচ্ছাকৃত ভাবে রহস্যে জড়িয়ে পড়লে তার সমাধান করেন। যেহেতু তিনি সেনাবাহিনী থেকে অবসরপ্রাপ্ত অফিসার, তাই দুর্গম এলাকায় যাওয়ার মতো সহিষ্ণু শরীর আর প্রশিক্ষণ দুই-ই তার আছে। ফাদার ক্রিস্টমাসের মতো চেহারা (উচ্চতা, সাদা দাড়ি, টাক), মধুর ব্যবহার, দুর্জয় সাহস, বিপুল শারীরিক শক্তি, দেশে-বিদেশে নানা ঘটনায় জড়িয়ে পড়ার ফলে ব্যবহারিক উপায়ে লব্ধ বহু ভাষায় জ্ঞান, প্রচুর পড়ার অভ্যাস, আর ছেলেমানুষি কৌতূহলও তার আছে। কর্নেল একজন রসিক মানুষ। তার চাকরের নাম ষষ্ঠীচরন। সে কর্নেলকে বাবামশাই বলে সম্বোধন করে। কর্নেল কফি খেতে ভালবাসেন।
কাহিনীসমূহ
কর্নেলকে নিয়ে সৈয়দ মুস্তাফা সিরাজ ছোটদের ও বড়দের জন্য অসংখ্য ছোটগল্প আর উপন্যাস লিখেছেন।সেগুলির মধ্যে কয়েকটি উল্লেখযোগ্য রচনা হলো:
কাতার-মেক্সিকো সম্পর্ক
কাতার-মেক্সিকো সম্পর্ক, কাতার এবং মেক্সিকো এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭০ এর দশকে এই দুই দেশের মধ্যে কূটনৈতিক সম্পর্ক স্থাপিত হয়। মেক্সিকোর রাজধানী মেক্সিকো সিটিতে কাতারের একটি স্থায়ী দূতাবাস রয়েছে। অপরদিকে কাতারের রাজধানী দোহায় মেক্সিকোর একটি স্থায়ী দূতাবাস রয়েছে।
ইতিহাস
১৯৭৫ সালের ৩০ জুন, কাতার এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। এর আগে ১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। কূটনৈতিক সম্পর্ক স্থাপনের পর থেকে, দুই দেশের সম্পর্ক বিভিন্ন আন্তর্জাতিক সংস্থা যেমন; জাতিসংঘ এর মাধ্যমে কার্যকরী ছিল। তবে সাম্প্রতিক সময়ে এই দুই দেশ নিজেদের মধ্যকার সম্পর্ক উন্নয়ন এবং দৃঢ়করণে আগ্রহী হয়েছে। দেশদুটি নিজেদের মধ্যকার সমন্বয় বৃদ্ধি করেছে। ২০১৪ সালে, মেক্সিকো সিটিতে, কাতার তাদের দূতাবাস চালু করে। খুব দ্রুতই মেক্সিকোও, দোহায় তাদের দূতাবাস চালু করে। ২০১৫ সালে, মেক্সিকো, তাদের এই দূতাবাস চালু করে।
২০১৫ সালের নভেম্বর মাসে, কাতারের আমির শেখ তামিম বিন হামাদ আল-থানি, এক রাষ্ট্রীয় সফরে মেক্সিকো যান। কাতারি আমিরের এই সফরের সময়, দুই দেশের মধ্যে কয়েকটি চুক্তি এবং সমঝোতা স্মারক সাক্ষরিত হয়। সেগুলোর মাঝে উল্লেখযোগ্য হল, দুই দেশের মধ্যে সরাসরি বিমান চলাচলের সুবিধা চালু, সংস্কৃতি এবং শিল্পের পারস্পরিক বিনিময়, শক্তি খাতে সমন্বয় বৃদ্ধি প্রভৃতি।
২০১৬ সালের জানুয়ারি মাসে, মেক্সিকোর রাষ্ট্রপতি এনরিকে পেনা নিয়েতো, এক রাষ্ট্রীয় সফরে কাতারে যান।
তার এ সফরের সময় দুই দেশ বেশ কয়েকটি চুক্তি সাক্ষর করে। চুক্তিগুলোর মাঝে উল্লেখযোগ্য হল; শিক্ষা, বিজ্ঞান, সম্প্রদায়ের উন্নয়ন শিল্প ও সাংস্কৃতিক ক্ষেত্রে সমন্বয়, মেক্সিকো এবং কাতারের সংবাদ সংস্থাগুলোর মাঝে সমন্বয় প্রভৃতি। এছাড়াও কাতারে অনুষ্ঠেয় ২০২২ ফিফা বিশ্বকাপকে সামনে রেখে, ক্রীড়া এবং বিপণন উভয় ক্ষেত্রেই মেক্সিকোর বিভিন্ন প্রতিষ্ঠানের কাজ করার বিষয়েও চুক্তি সাক্ষরিত হয়।
মৌলিক চাহিদা
থাম্ব|একটি মৌলিক চাহিদা যা নাম বস্ত্র উন্নয়নশীল দেশগুলিতে চরম দারিদ্র্য পরিমাপের প্রধান পদ্ধতিগুলোর মধ্যে মৌলিক চাহিদা হলো অন্যতম একটি পদ্ধতি। এটি দীর্ঘমেয়াদী সচ্ছল জীবনযাপনের জন্য একান্ত প্রয়োজনীয় ন্যূনতম চাহিদাগুলোকে (সাধারণত ভোগ্য সামগ্রীর ক্ষেত্রে) সংজ্ঞায়িত করার চেষ্টা করে। দারিদ্র্যসীমাকে তখন সেই চাহিদা পূরণের জন্য প্রয়োজনীয় আয়ের পরিমাণ হিসাবে সংজ্ঞায়িত করা হয়। ১৯৭৬ সালে আন্তর্জাতিক শ্রম সংস্থার বিশ্ব কর্মসংস্থান সম্মিলনে (ওয়ার্ল্ড এমপ্লয়মেন্ট কনফারেন্সে) 'মৌলিক চাহিদা' পদ্ধতিটি চালু হয়েছিল।
প্রচলিত ধারণায় খাদ্য (পানি সহ), বাসস্থান ও বস্ত্রকে তাৎক্ষণিক "মৌলিক চাহিদা" বলে ধরা হয়ে থাকে। আধুনিক কালের অনেক ধারণায় কেবল খাদ্য, পানি, বস্ত্র ও বাসস্থানই নয়, পয়ঃনিষ্কাশন, শিক্ষা এবং স্বাস্থ্যসেবাকেও ন্যূনতম স্তরের 'মৌলিক চাহিদা' হিসেবে ব্যবহারের উপর জোর দেয়। অবশ্য স্থান, কাল ও পাত্রভেদে মৌলিক চাহিদার তালিকা ভিন্ন হয়ে থাকে।
দক্ষিণ আফ্রিকান ফুটবল অ্যাসোসিয়েশন
দক্ষিণ আফ্রিকান ফুটবল অ্যাসোসিয়েশন (South African Football Association; এছাড়াও সংক্ষেপে এসএএফএ নামে পরিচিত) হচ্ছে দক্ষিণ আফ্রিকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯১ সালে প্রতিষ্ঠিত হয়েছে। এটি প্রতিষ্ঠার পরের বছর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর দক্ষিণ আফ্রিকার রাজধানী জোহানসবার্গে অবস্থিত।
এই সংস্থাটি দক্ষিণ আফ্রিকার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রিমিয়ার ফুটবল লীগ, এসএএফএ নারী লীগ এবং নেডব্যাংক কাপের মতো প্রতিযোগিতার সকল কার্যক্রম পরিচালনা করে। বর্তমানে দক্ষিণ আফ্রিকান ফুটবল অ্যাসোসিয়েশনের সভাপতির দায়িত্ব পালন করছেন ড্যানি জর্ডান এবং ভারপ্রাপ্ত সাধারণ সম্পাদকের দায়িত্ব পালন করছেন তেবগো মোতলান্থে।
তাকি উসমানি
মুহাম্মদ তাকি উসমানি (محمد تقی عثمانی; জন্ম: ৩ অক্টোবর ১৯৪৩), একজন পাকিস্তানি বিচারক; কুরআন, হাদিস, ইসলামি আইন, ইসলামি অর্থনীতি ও তুলনামূলক ধর্মতত্ত্বের একজন নেতৃস্থানীয় পণ্ডিত। তিনি ১৯৭৭ থেকে ১৯৮১ পর্যন্ত ইসলামি আদর্শ পরিষদের সদস্য, ১৯৮১ থেকে ১৯৮২ পর্যন্ত ফেডারেল শরিয়ত কোর্ট এবং ১৯৮২ থেকে ২০০২ পর্যন্ত পাকিস্তান সুপ্রিম কোর্টের শরিয়ত আপিল বিভাগের বিচারক ছিলেন। ২০২০ সালের জরিপে তিনি বিশ্বের সবচেয়ে প্রভাবশালী মুসলিম ব্যক্তিত্ব নির্বাচিত হন। ইসলামি জ্ঞানে অগাধ পাণ্ডিত্যের জন্য তাকে শাইখুল ইসলাম উপাধিতে ভূষিত করা হয়। তাকে সমসাময়িক দেওবন্দ আন্দোলনের প্রধান বুদ্ধিজীবী হিসেবে বিবেচনা করা হয়, তার মতামত ও ফতোয়াকে ভারতের দেওবন্দ মাদ্রাসা সহ বিশ্বব্যাপী দেওবন্দি আলেমরা চূড়ান্ত শব্দ হিসেবে গ্রহণ করে। ২০২১ সাল থেকে তিনি পাকিস্তানের দেওবন্দি মাদ্রাসাসমূহের শিক্ষাবোর্ড বেফাকুল মাদারিসিল আরাবিয়া পাকিস্তানের সভাপতি হিসেবে দায়িত্ব পালন করছেন। তার পিতা শফি উসমানি ছিলেন দারুল উলুম দেওবন্দের প্রধান মুফতি, যিনি দেশভাগের পর ১৯৪৮ সালে সপরিবারে পাকিস্তানে চলে যান।
উসমানি দারুল উলুম করাচি, করাচি বিশ্ববিদ্যালয়, পাঞ্জাব বিশ্ববিদ্যালয়ে পড়াশোনা করেছেন এবং ১৯৬০ থেকে দারুল উলুম করাচিতে শিক্ষকতা শুরু করেন। তিনি ১৯৬৭ থেকে উর্দু সাময়িকী আল বালাগ এবং ১৯৭৬ থেকে ইংরেজি সাময়িকী আল বালাগ আন্তর্জাতিক সম্পাদনা করছেন। ইসলামি আইনের ব্যাখ্যা ও প্রয়োগের ক্ষেত্রে তিনি একজন কর্তৃপক্ষ হিসেবে বিবেচিত হন। তিনি ওআইসির অঙ্গসংগঠন আন্তর্জাতিক ইসলামি ফিকহ একাডেমির স্থায়ী সদস্য ও সাবেক সহ-সভাপতি এবং মক্কায় অবস্থিত বিশ্ব মুসলিম লীগের সদস্য। ১৭ বছর বয়সে রচিত ইসলাম ও যুক্তির নিরিখে জন্ম নিয়ন্ত্রণ তার প্রথম গ্রন্থ। আরবি, ইংরেজি ও উর্দুতে তিনি বিভিন্ন বিষয়ে ১৪৩টি বইয়ের লেখক; ইসলামি অর্থনীতিতে অবদানের জন্য তিনি সর্বাধিক পরিচিত যাতে তিনি পাকিস্তান এবং বিদেশে অর্থ ও ব্যাংকিং শিল্পকে ইসলামিকরণের জন্য অগ্রণী প্রচেষ্টা চালিয়েছেন। ১৯৯৮ সালে তার রচিত ইসলামি অর্থায়নের ভূমিকাকে এক্ষেত্রে গুরুত্বপূর্ণ মনে করা হয়। ইসলামি অর্থনীতিতে তার ব্যাপক কাজের ফলে তাকে ইসলামি উন্নয়ন ব্যাংকের বাহরাইন ভিত্তিক ইসলামি আর্থিক প্রতিষ্ঠানের জন্য অ্যাকাউন্টিং এবং অডিটিং সংস্থার সভাপতি হিসেবে নিয়োগ দেওয়া হয়। ২০১৪ সালে তিনি পাকিস্তানের কেন্দ্রীয় ব্যাংকের শরিয়া বোর্ডের সভাপতি মনোনীত হন। তিনি মিজান ব্যাংকের শরিয়া বোর্ডের সভাপতি সহ এক ডজনেরও বেশি ইসলামি ব্যাংক ও আর্থিক প্রতিষ্ঠানের বোর্ডে সভাপতি হিসেবে দায়িত্ব পালন করেছেন। ইসলামি অর্থনীতিতে অবদানের স্বীকৃতি স্বরুপ ২০১৪ সালে তিনি ইসলামি উন্নয়ন ব্যাংক পুরস্কার লাভ করেন। তার তত্ত্বাবধানে মাআরিফুল কুরআনের ইংরেজি অনুবাদ সম্পন্ন হয়। তিনি ইংরেজি ও উর্দু, উভয় ভাষায় কুরআনের অনুবাদ ও ব্যাখ্যা রচনা করেছেন, যা দ্য নোবেল কুরআন ও তাওযীহুল কুরআন নামে প্রকাশিত। উলুমুল কুরআন সহ কুরআন অধ্যয়নে এগুলো তার প্রধান অবদান। ফিকহ শাস্ত্রে তার বিখ্যাত কাজের মধ্যে ফতোয়ায়ে উসমানী, ফিকহুল বুয়ু, ফিকহি মাকালাত, ইসলাম ও আধুনিক অর্থনৈতিক সমস্যা, বুহুস ফি কাজায়া ফিকহিয়া মুআসিরা অন্যতম। ৬ খণ্ডে সমাপ্ত সহীহ মুসলিমের ব্যাখ্যাগ্রন্থ তাকমিলাতু ফাতহুল মুলহিম তার সর্বশ্রেষ্ঠ রচনা। তার তত্ত্বাবধানে হাদিস বিশ্বকোষ আল মুদাওয়ানাতুল জামিয়া সংকলিত হয়। হাদিস শাস্ত্রে তার অন্যান্য কাজের মধ্যে ইনআমুল বারী, দরসে তিরমিযী, হাদিসের প্রামাণ্যতা অন্যতম। জনসেবায় অবদান রাখায় ২০১৯ সালে তাকে পাকিস্তানের বেসামরিক পুরস্কার সিতারা-ই-ইমতিয়াজ প্রদান করা হয়। ২০১০ সালে জর্ডানের রাজা দ্বিতীয় আবদুল্লাহ তাকে অর্ডার অব ইন্ডিপেন্ডেন্সে ভূষিত করেন। ২০২২ সালে তিনি আমেরিকান আন্তর্জাতিক আস্তিক বিশ্ববিদ্যালয় থেকে সম্মানজনক ডক্টর অব লেটার্স পান।
প্রারম্ভিক জীবন
তাকি উসমানি ১৯৪৩ সালের ৩ অক্টোবর মোতাবেক ১৩৫২ হিজরির ৫ শাওয়াল বর্তমান ভারতের সাহারানপুর জেলার দেওবন্দের উসমানি পরিবারে জন্মগ্রহণ করেন। তার পিতা শফি উসমানি ও দাদা ইয়াসিন উসমানি। তিনি ইসলামের তৃতীয় খলিফা উসমান ইবন আফফানের বংশধর। একারণে তার নামের সাথে উসমানি শব্দটি ব্যবহার করা হয়। তার বংশের আরেকটি উপাধি মিয়াজী, অর্থ শিক্ষক। তার পিতা ও দাদা উভয়ই দারুল উলুম দেওবন্দের শিক্ষক ছিলেন। তার মায়ের নাম নাফিসা খাতুন। পাঁচ ভাই ও চার বোনের মধ্যে তিনি সর্বকনিষ্ঠ। তার পিতা জমিয়তে উলামায়ে ইসলামের সদস্য হিসেবে পাকিস্তান সৃষ্টির পেছনে নেতৃস্থানীয় ভূমিকা পালন করেন। এজন্য নবগঠিত পাকিস্তান রাষ্ট্রে ইসলামি সংবিধান তৈরির লক্ষ্যে ১৯৪৮ সালে তিনি সপরিবারে পাকিস্তানের উদ্দেশ্যে হিজরত করেন। তখন তাকি উসমানির বয়স হয়েছিল পাঁচ বছর। ১ মে দেওবন্দ থেকে যাত্রা শুরু করে তারা ৬ মে করাচিতে পৌঁছেন।
দেওবন্দ থাকাবস্থায় ফুফু আম্মাতুল হান্নানের পারিবারিক মক্তবে তার শিক্ষাজীবনের সূচনা হয়। পাকিস্তানের করাচিতে হিজরত করার পর শিক্ষালাভের জন্য বাড়ির কাছে কোনো মাদ্রাসা না থাকায় পরিবারেই তার প্রাথমিক শিক্ষার হাতেখড়ি হয়েছিল। উর্দু ভাষার প্রথম কিতাব হিসেবে মায়ের কাছে তিনি বেহেশতী জেওর ও সীরাতে খাতামুল আম্বিয়া পড়েছেন। পিতার কাছে ফার্সি ভাষার জ্ঞান লাভ করেন। পরবর্তীতে তার পিতা দারুল উলুম করাচি প্রতিষ্ঠা করলে সেখানেই ভর্তি হন। কিছুদিন উর্দু ও ফার্সি অধ্যয়নের পর ১৩৭২ হিজরির ৫ শাওয়াল তিনি দরসে নেজামি বিভাগে অধ্যয়ন শুরু করেন। তখন তার বয়স হয়েছিল আট বছর। ১৯৫৯ সালে মাদ্রাসার সর্বকালের সর্বোচ্চ ফলাফল লাভ করে তিনি দরসে নেজামির সর্বোচ্চ শ্রেণি দাওরায়ে হাদিস সমাপ্ত করেন। এরপর তিনি তার পিতার তত্ত্বাবধানে ফিকহশাস্ত্রে দক্ষতা অর্জন করেন। ১৯৬১ সালে তিনি দারুল উলুম করাচি থেকে ফিকহ শাস্ত্রে উচ্চতর ডিগ্রি লাভ করেন। ১৯৬৪ সালে করাচি বিশ্ববিদ্যালয় থেকে তিনি অর্থনীতি ও রাজনীতিতে স্নাতক এবং ১৯৬৭ সালে আইন শাস্ত্রে স্নাতক ডিগ্রি লাভ করেন। ১৯৭০ সালে পাঞ্জাব বিশ্ববিদ্যালয় থেকে তিনি আরবি ভাষা ও সাহিত্যে স্নাতকোত্তর ডিগ্রি লাভ করেন। এছাড়া ইংরেজি সাহিত্যেও তিনি পারদর্শিতা অর্জন করেছেন।
তার শিক্ষকদের মধ্যে সর্বাধিক উল্লেখযোগ্য হলেন তার পিতা শফি উসমানি, যিনি পাকিস্তানের প্রধান মুফতি ছিলেন। তার সহিহ বুখারীর শিক্ষক হলেন মুফতি রশিদ আহমদ। তার অন্যান্য শিক্ষকগণের মধ্যে রয়েছেন: ওয়ালি হাসান টঙ্কি, সলিমুল্লাহ খান, আকবর আলী, মুহাম্মদ রেআয়তুল্লাহ, সাহবান মাহমুদ, শামসুল হক প্রমুখ। এছাড়াও তিনি ইদ্রিস কান্ধলভি, রশিদ আহমদ লুধিয়ানভি ও জাকারিয়া কান্ধলভির কাছ থেকে হাদিস বর্ণনার অনুমতি পেয়েছেন। আত্মশুদ্ধি অর্জনে তিনি আশরাফ আলী থানভীর খলিফা আব্দুল হাই আরেফীর সাথে আধ্যাত্মিক সম্পর্ক গড়ে তুলেন। মৃত্যুর দশদিন আগে আরেফী তাকে খেলাফত প্রদান করেন। তার মৃত্যুর পর তিনি থানভীর আরেক খলিফা মাসিহুল্লাহ খানের শরণাপন্ন হন।
পশ্চিম চর উমেদ ইউনিয়ন
পশ্চিম চর উমেদ বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
তাকি উসমানি
কর্মজীবন
তিনি ১৯৭৭ থেকে ১৯৮১ পর্যন্ত পাকিস্তানের সাংবিধানিক উপদেষ্টা সংস্থা ইসলামি আদর্শ পরিষদের সদস্য ছিলেন। ১৯৮০ থেকে ১৯৮২ পর্যন্ত তিনি ফেডারেল শরিয়ত কোর্টে বিচারকের দায়িত্ব পালন করেন। ১৯৮২ সালে তিনি পাকিস্তান সুপ্রিম কোর্টের শরিয়ত আপিল বিভাগের বিচারক হিসেবে যোগ দেন, ২০০২ পর্যন্ত তিনি এই দায়িত্বে ছিলেন। ১৯৮৫ থেকে ১৯৮৮ পর্যন্ত তিনি করাচি বিশ্ববিদ্যালয়ের সিন্ডিকেট সদস্য ছিলেন। ১৯৮৫ থেকে ১৯৮৯ পর্যন্ত তিনি আন্তর্জাতিক ইসলামি বিশ্ববিদ্যালয়, ইসলামাবাদের বোর্ড অব গভর্নরসের সদস্য ছিলেন। ১৯৮৫ থেকে ১৯৮৮ পর্যন্ত তিনি আন্তর্জাতিক ইনস্টিটিউট অব ইসলামিক ইকোনমিক্সের সদস্য ছিলেন। ২০০৪ থেকে ২০০৭ পর্যন্ত তিনি আন্তর্জাতিক ইসলামি বিশ্ববিদ্যালয়, ইসলামাবাদের বোর্ড অব ট্রাস্টিজের সদস্য ছিলেন। তিনি পাকিস্তানের অর্থনীতি ইসলামীকরণ কমিশনের সদস্য হিসেবেও দায়িত্ব পালন করেন। ২০০৮ পর্যন্ত তিনি যুক্তরাজ্য ভিত্তিক ইউরোপীয় বিনিয়োগ ব্যাংকের শরিয়া বোর্ডের সভাপতি হিসেবে দায়িত্ব পালন করেন। এছাড়াও তিনি যেসকল ইসলামি ব্যাংক ও আর্থিক প্রতিষ্ঠানের শরিয়া বোর্ডের সভাপতির দায়িত্ব পালন করেছেন তার মধ্যে রয়েছে: নিউ ইয়র্ক ভিত্তিক ডাউ জোন্স ইসলামিক ইনডেক্স, জেদ্দা ভিত্তিক সৌদি আমেরিকান ব্যাংক, যুক্তরাজ্য ভিত্তিক ইসলামিক হাউস অব ব্রিটেন পিএলসি, দুবাই ভিত্তিক এইচএসবিসি আমানাহ ফাইন্যান্স, দুবাই ব্যাংক, আবুধাবি ইসলামিক ব্যাংক, লুক্সেমবার্গ ভিত্তিক রবার্ট ফ্লেমিং ওসিস ফান্ড, বাহরাইন ভিত্তিক সিটি ইসলামিক ইনভেসমেন্ট ব্যাংক, সুইজারল্যান্ড ভিত্তিক সুইস রি-তাকাফুল, পাকিস্তান ভিত্তিক ব্যাংক ইসলামি, পাক-কুয়েত তাকাফুল, পাক-কাতার তাকাফুল, জেএস ইনভেস্টমেন্টস ইসলামিক ফান্ড, জেএস ইসলামিক পেনশন সেভিংস ফান্ড। তিনি যেসকল ইসলামি ব্যাংক ও আর্থিক প্রতিষ্ঠানের শরিয়া বোর্ডের সদস্য ছিলেন তার মধ্যে রয়েছে: বাহরাইন ভিত্তিক এবিসি ইনভেস্টমেন্ট ব্যাংক, যুক্তরাজ্য এবং মার্কিন যুক্তরাষ্ট্রে ইউনাইটেড ব্যাংক অব কুয়েতের ইসলামি ইউনিট, সৌদি আরব ভিত্তিক আল-বারাকা গ্রুপ, পাকিস্তান ভিত্তিক ব্যাংক অব খাইবার, ফয়সাল ব্যাংক লিমিটেড।
১৯৬০ থেকে তিনি দারুল উলুম করাচিতে শিক্ষকতা শুরু করেন, বর্তমানে তিনি এই প্রতিষ্ঠানের সহ-সভাপতি ও শায়খুল হাদিস। তিনি ইসলামি উন্নয়ন ব্যাংকের বাহরাইন ভিত্তিক ইসলামি আর্থিক প্রতিষ্ঠানের জন্য অ্যাকাউন্টিং এবং অডিটিং সংস্থার চেয়ারম্যান হিসেবে দায়িত্ব পালন করেন। ২০১৪ সালে তিনি পাকিস্তানের কেন্দ্রীয় ব্যাংকের শরিয়া বোর্ডের সভাপতি হিসেবে নিয়োগ পান। আব্দুর রাজ্জাক ইস্কান্দারের মৃত্যুর পর ২০২১ সালের ১৫ জুন তিনি পাকিস্তানের দেওবন্দি মাদ্রাসাসমূহের শিক্ষাবোর্ড বেফাকুল মাদারিসিল আরাবিয়া পাকিস্তানের সভাপতির দায়িত্ব পান। তিনি ওআইসির অঙ্গসংগঠন আন্তর্জাতিক ইসলামি ফিকহ একাডেমির স্থায়ী সদস্য ও সাবেক সহ-সভাপতি এবং মক্কায় অবস্থিত বিশ্ব মুসলিম লীগের সদস্য। তিনি রয়্যাল আল আল-বাইত ইনস্টিটিউট অব ইসলামিক টথের ফেলো। ১৯৯১ থেকে তিনি সেন্টার ফর ইসলামিক ইকোনমিকস পাকিস্তানের সভাপতি। তিনি আরিফ হাবিব ইনভেস্টমেন্টস-পাকিস্তান ইন্টারন্যাশনাল ইসলামিক ফান্ড, বাহরাইন ভিত্তিক আর্কাপিটা ইনভেস্টমেন্ট ফান্ড এবং মিজান ব্যাংকের শরিয়া বোর্ডের সভাপতি। এছাড়াও তিনি জেদ্দা ভিত্তিক ইসলামি উন্নয়ন ব্যাংকের ইউনিফাইড শরিয়াহ বোর্ড এবং মার্কিন যুক্তরাষ্ট্রের গাইডেন্স ফাইন্যান্সিয়াল গ্রুপের শরিয়া বোর্ডের সদস্য।
সাহিত্যকর্ম
১২ বছর বয়সে দৈনিক জং পত্রিকায় তাকি উসমানির তিনটি লেখা প্রকাশিত হয়। লেখা তিনটির শিরোনাম ছিল: নারীসমাজ ও কাব্যচর্চা, সহশিক্ষা, নোটে ছবি প্রসঙ্গ। তার পিতা শফি উসমানি রমজান মাসে তাহাজ্জুদের জামাত সম্পর্কিত একটি ফতোয়া প্রদানের জন্য তাকে তথ্য-উপাত্ত জমা করার দায়িত্ব দেন। এ দায়িত্ব পালনকালে তার পিতার অনুমতিক্রমে ফতোয়াটি তিনি নিজেই রচনা করেন, যা তার পিতার সত্যায়ন সহকারে প্রকাশিত হয়। এটি ছিল তার প্রথম ফিকহি রচনা, তখন তার বয়স হয়েছিল ১৫ বছর। ইমদাদুল ফাতাওয়ার নতুন সংস্করণ প্রকাশ উপলক্ষে তার পিতার নির্দেশে তিনি ১৯৫৯ সালে কিতাবের লেখক আশরাফ আলী থানভীর একটি সংক্ষিপ্ত জীবনী রচনা করেন, এটি ছিল কিতাবে মুদ্রিত তার প্রথম রচনা। ১৭ বছর বয়সে তিনি পাকিস্তানের সামরিক শাসক আইয়ুব খানের শাসনামলে প্রচারিত জন্ম নিয়ন্ত্রণ ও পরিবার পরিকল্পনা নিয়ে ইসলাম ও যুক্তির নিরিখে জন্ম নিয়ন্ত্রণ রচনা করেন, এটি তার রচিত প্রথম গ্রন্থ। এসময় তিনি আরবি সাহিত্যের একটি ভূমিকাও সংকলন করেন, যা তিনি করাচিতে আবুল হাসান আলী হাসানী নদভীকে দেখিয়ে আনার পথে হারিয়ে যায়। ১৯৬৭ সালে শফি উসমানি দারুল উলুম করাচি থেকে একটি মাসিক পত্রিকা হিসেবে আল বালাগ প্রকাশ করেন, তখন থেকে তাকি উসমানি এই পত্রিকার প্রতিষ্ঠাতা সম্পাদক হিসেবে দায়িত্ব পালন করছেন। ১৯৭৬ থেকে তিনি এর ইংরেজি সংস্করণ আল বালাগ আন্তর্জাতিক সম্পাদনা করছেন। আরবি, ইংরেজি ও উর্দুতে তার রচিত ও তার বক্তৃতা, প্রবন্ধ থেকে সংকলিত গ্রন্থের সংখ্যা ১৪৩। তার মধ্যে রয়েছে:
রাজনীতি
থাম্ব|২০২২ সালে সরকারি সফরে [[আফগানিস্তান|আফগানিস্তানের প্রধানমন্ত্রীর সাথে বৈঠকে তাকি উসমানি]] তাকি উসমানি কখনো সক্রিয় রাজনীতির সাথে জড়িত হন নি, তবে তিনি বুদ্ধিভিত্তিকভাবে রাজনীতিতে অবদান রেখেছেন, তার সম্পাদিত আল বালাগের সম্পাদকীয়তে তার রাজনৈতিক চিন্তাধারার বহিঃপ্রকাশ হয়েছে। তার পিতা শফি উসমানি পাকিস্তান আন্দোলনের কর্মী ছিলেন এবং এ আন্দোলনকে সমর্থন করে প্রতিষ্ঠিত জমিয়ত উলামায়ে ইসলামের প্রতিষ্ঠাকালীন নেতা ছিলেন। ১৯৭০ এর দশকে পাকিস্তানে নতুন সংবিধান রচনার তোড়জোড় শুরু হলে তিনি আল বালাগে এই সম্পর্কে ইসলামি সংবিধানের মর্মকথা এবং সংবিধানের ইসলামি ধারাসমূহ শীর্ষক দুটি সম্পাদকীয় লিখেন, যা যথাক্রমে ১৯৭১ সালের মার্চ ও এপ্রিল সংখ্যায় প্রকাশিত হয়। তিনি আবদুল হক আকরবীর তত্ত্বাবধানে ১৯৭৩ সালে গৃহীত পাকিস্তানের সংবিধানের খসড়া পর্যালোচনায় অংশগ্রহণ করেন এবং এর জন্য কিছু সংশোধনমূলক প্রস্তাবনা তৈরি করেন, যা জাতীয় পরিষদের সদস্য আব্দুল হক আকরবীর মাধ্যমে সংসদে উপস্থাপিত হয়, যার মধ্যে কিছু প্রস্তাবনা গৃহীত হয়। ইসলামের রাজনৈতিক তত্ত্ব বিশ্লেষণ করে তিনি ইসলাম ও রাজনীতি রচনা করেন, এই গ্রন্থে তিনি রাজনীতি কেন্দ্রিক বিভিন্ন মতবাদ ও ইসলামের সাথে তার সংঘর্ষ এবং রাষ্ট্রের পরিচিতি, ইসলামি রাষ্ট্রের ধারণা ইত্যাদি বিষয়ে আলোচনা করেছেন। আধুনিক রাজনীতিতে মুসলমানদের প্রচেষ্টা, নির্বাচন, ভোট, মুসলিমদের ঐক্য ইত্যাদি বিশ্লেষণ করে তিনি ইসলাম ও আধুনিক রাজনীতি রচনা করেন। ব্যক্তিকেন্দ্রিক রাজনৈতিক ইতিহাস ও চিন্তাধারা বিশ্লেষণ করে তিনি দুটি গ্রন্থ রচনা করেছেন, যা ইতিহাসের কাঠগড়ায় হযরত মুআবিয়া রা. এবং আশরাফ আলী থানভীর রাজনৈতিক চিন্তাধারা নামে প্রকাশিত। ১৯৭৪ সালে আহ্‌মদীয়াদের অমুসলিম ঘোষণার দাবিতে পাকিস্তানে খতমে নবুয়ত আন্দোলন শুরু হলে তার পরিপ্রেক্ষিতে প্রধানমন্ত্রী জুলফিকার আলী ভুট্টো একটি সংসদীয় তদন্ত কমিটি গঠন করেন এবং তাদের বিচারিক ক্ষমতাও প্রদান করেন। এই কমিটি উভয় পক্ষ থেকে তাদের মতামতের সাপেক্ষে উপযুক্ত প্রমাণ আহ্বান করেন। পাকিস্তানের আলেমদের সর্বসম্মতিক্রমে মুসলিমদের পক্ষ থেকে এবিষয়ে বক্তব্য উপস্থাপনের জন্য তাকি উসমানিকে দায়িত্ব দেওয়া হয়। তাকি উসমানি এ বিষয়ে প্রায় দুইশো পৃষ্ঠার একটি গ্রন্থ রচনার করেন, যা মিল্লাতে ইসলামিয়া কা মাওকিফ নামে প্রকাশিত। ২৯ ও ৩০ আগস্ট এটি সংসদে উপস্থাপিত হয়। উভয় পক্ষের যুক্তি প্রমাণ পর্যালোচনার পর সংবিধান সংশোধন করে আহ্‌মদীয়াদের অমুসলিম ঘোষণা করা হয়।
পশ্চিম চর উমেদ ইউনিয়ন
প্রশাসনিক কাঠামো
পশ্চিম চর উমেদ ইউনিয়ন লালমোহন উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ।
তাকি উসমানি
রাজনীতি
২০১৯ সালে ভারতের হিন্দুত্ববাদী বিজেপি সরকার ৩৭০ ধারা বিলুপ্ত করে কাশ্মীরের স্বায়ত্তশাসন বাতিল করলে তাকি উসমানি আরব ও মুসলিম বিশ্বকে কাশ্মীরি জনগণের পাশে দাঁড়ানোর আহ্বান জানান। তিনি বিজেপি সরকারের এই প্রচেষ্টার নিন্দা করে বলেন, "মুসলমানদের বিরুদ্ধে ধর্মান্ধতায় নিমজ্জিত ভারতের ফ্যাসিবাদী সরকার প্রত্যেক সপ্তাহে শত-শত মুসলমানকে হত্যা করে এবং মুসলিম কাশ্মীরকে শাসন করে সেখান থেকে মুসলমানদের উচ্ছেদ করে তাদের জায়গায় মূর্তিপূজকদের বসিয়ে এটিকে আরেকটি ফিলিস্তিন বানাতে চায়।" ২০২১ সালে তালেবানদের কাবুল বিজয়কে স্বাগত জানিয়ে তাকি উসমানি বলেন, "কাবুলে তালেবানদের শান্তিপূর্ণ প্রবেশ, তাদের সাধারণ ক্ষমার ঘোষণা এবং শান্তিপূর্ণভাবে ক্ষমতা হস্তান্তর নিশ্চিত করা আমাদের মক্কা বিজয়ের কথা মনে করিয়ে দেয়। এটা বিশ্ববাসীর কাছে প্রমাণ করেছে যে, আল্লাহর উপর ভরসা করার শক্তির সামনে উচ্চ প্রযুক্তির কোনো শক্তি দাঁড়াতে পারে না।  সবার জন্য একটি শিক্ষা।" ২০২২ সালের এপ্রিলে তিনি নারীশিক্ষার উপযুক্ত ব্যবস্থা করার প্রয়োজনীয়তা ব্যাখ্যা করে আফগানিস্তানের আমির হিবাতুল্লাহ আখুন্দজাদা বরাবর একটি চিঠি লিখেন। ২০২২ সালের ২৮ জুলাই এক রাষ্ট্রীয় সফরে তিনি আফগানিস্তানে ভ্রমণ করেন এবং আফগান সরকারের সাথে তেহরিকে তালেবান পাকিস্তান, নারীশিক্ষা, পাকিস্তান-আফগানিস্তান সম্পর্ক ইত্যাদি বিষয়ে আলোচনা করেন। ২০২৩ সালের ২৪ জানুয়ারি আন্তর্জাতিক ইসলামি বিশ্ববিদ্যালয়, ইসলামাবাদ কর্তৃক আয়োজিত পয়গামে পাকিস্তান জাতীয় সম্মেলনে তিনি তেহরিকে তালেবান পাকিস্তানের সশস্ত্র কার্যক্রমের সমালোচনা করে একটি ফতোয়া জারি করেন, যা সম্মেলনে উপস্থিত সকল ঘরনার আলেমদের সর্বসম্মতিক্রমে গৃহীত হয়। এই ফতোয়ায় তিনি পাকিস্তান রাষ্ট্রের বিরুদ্ধে যে কোনও সশস্ত্র কার্যকলাপ একটি "বিদ্রোহ" ও "হারাম" এবং ইসলামি আইন অনুসারে নিষিদ্ধ ঘোষণা করেন।
পশ্চিম চর উমেদ ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী পশ্চিম চর উমেদ ইউনিয়নের মোট জনসংখ্যা ৩৫,৫৪৫ জন। এর মধ্যে পুরুষ ১৭,৬৭৫ জন এবং মহিলা ১৭,৮৭০ জন। মোট পরিবার ৭,৭১১টি।
তাকি উসমানি
রাজনীতি
২০১৯ সালের ২২ মার্চ পাকিস্তানের করাচিতে তাকি উসমানির গাড়িবহরে গুলিবর্ষণের ঘটনা ঘটে। এই ঘটনায় তিনি বেঁচে গেলেও তার ২ নিরাপত্তারক্ষী নিহত হন। ২০২১ সালের ৮ জুলাই তাকি উসমানির একান্তে সাক্ষাৎ প্রার্থী এক ব্যক্তিতে তল্লাশি করে পকেট থেকে ছুরি উদ্ধার করা হয়, এই ঘটনাকে তাকি উসমানিকে ছুরিকাঘাতে হত্যার প্রচেষ্টা হিসেবে উল্লেখ করা হয়।
ইসলামি আইন
১৯৭৭ সালে মুহাম্মদ জিয়া-উল-হক ক্ষমতায় আসার পর তার প্রচেষ্টায় পাকিস্তানে ইসলামিকরণ শুরু হয়, তিনি ইতিপূর্বে গঠিত পাকিস্তানের সাংবিধানিক উপদেষ্টা সংস্থা ইসলামি আদর্শ পরিষদে নতুন করে প্রাণ সঞ্চার করেন। তিনি তাকি উসমানিকে এই পরিষদের সদস্য হিসেবে নিয়োগ প্রদান করেন। তাকি উসমানি ১৯৭৭ থেকে ১৯৮১ পর্যন্ত এই পরিষদের দায়িত্ব পালন করেন। এই পরিষদের মাধ্যমে ১৯৭৯ সালে তিনি হুদুদ অধ্যাদেশের খসড়া তৈরিতে সহায়তা করেছিলেন, যাতে পাকিস্তানি দণ্ডবিধিতে কিছু ফৌজদারি অপরাধের জন্য শরিয়া আইনের প্রবর্তন করা হয়। ১৯৭৩ সালে পাকিস্তানের নতুন সংবিধান রচনার পর পাকিস্তান সুপ্রিম কোর্টে একটি ইসলামি শাখা খোলার দাবি উঠতে থাকে। তাকি উসমানিও ১৯৭৪ সালে আল বালাগে এবিষয়ে একটি রূপরেখা প্রস্তাব করেন। মুহাম্মদ জিয়া-উল-হক ক্ষমতায় আসার পর তার ইসলামিকরণের অংশ হিসেবে ফেডারেল শরিয়ত কোর্ট এবং পাকিস্তান সুপ্রিম কোর্টে শরিয়ত আপিল বিভাগ গঠিত হয়। তিনি ১৯৮১ সালে তাকি উসমানিকে ফেডারেল শরিয়ত কোর্টের বিচারক এবং ১৯৮২ সালে পাকিস্তান সুপ্রিম কোর্টে শরিয়ত আপিল বিভাগের বিচারক হিসেবে নিয়োগ প্রদান করেন, ২০০২ পর্যন্ত তিনি বিচারকের দায়িত্ব পালন করেন। সুপ্রিম কোর্টের বিচারক হিসেবে তিনি ১৯৯২ সালে পাকিস্তানে সব ধরনের সুদ নিষিদ্ধ করে দেওয়ার ঐতিহাসিক রায়ে প্রভাবশালী ছিলেন। পরবর্তীতে তার এই রায়টি সুদ নিষিদ্ধ: পাকিস্তান সুপ্রীম কোর্টের ঐতিহাসিক রায় নামে বই আকারে প্রকাশিত হয়। তাকি উসমানি তার লিখিত নুকুশে রফতেগাঁ গ্রন্থে তার বিচারক হওয়ার ঘটনার স্মৃতিচারণ করে বলেন, মুহাম্মদুল্লাহ হাফেজ্জী একটি চিঠির মাধ্যমে রাষ্ট্রপতি মুহাম্মদ জিয়া উল হকের নিকট এবিষয়ে সুপারিশ করেছিলেন।
পশ্চিম চর উমেদ ইউনিয়ন
শিক্ষা
২০১১ সালের আদমশুমারি অনুযায়ী পশ্চিম চর উমেদ ইউনিয়নের সাক্ষরতার হার ৩৪.২%।
তাকি উসমানি
ইসলামি অর্থনীতি
থাম্ব|হায়ার স্কুল অব ইকোনমিক্স জাতীয় গবেষণা বিশ্ববিদ্যালয়ের আমন্ত্রণে ২০১৯ সালে [[রাশিয়াতে তাকি উসমানি]] ইসলামি অর্থনীতিতে অবদানের জন্য তিনি সর্বাধিক পরিচিত যাতে তিনি পাকিস্তান এবং বিদেশে অর্থ ও ব্যাংকিং শিল্পকে ইসলামিকরণের জন্য অগ্রণী প্রচেষ্টা চালিয়েছেন। তিনি এক ডজনেরও বেশি আর্থিক প্রতিষ্ঠানের সাথে সম্পৃক্ত ছিলেন। ১৯৯৮ সালে তার রচিত ইসলামী ব্যাংকিং ও অর্থায়ন পদ্ধতিকে এক্ষেত্রে গুরুত্বপূর্ণ মনে করা হয়। এটি আর্থিক প্রতিষ্ঠান দ্বারা ব্যবহৃত অর্থায়নের বিভিন্ন উপকরণ সহ ইসলামি অর্থনীতির মৌলিক নীতিগুলি ব্যাখ্যা করার চেষ্টা করে। ১৯৯৮ সালে তিনি হার্ভার্ড বিশ্ববিদ্যালয়ে ইসলামি অর্থনীতির উপর লেকচার দেওয়ার জন্য আমন্ত্রিত হন। একই বছর তিনি ভূমি অধিগ্রহণের সীমা নির্ধারণ করে আনা সরকারের ভূমি সংস্কারকে অনৈসলামিক ঘোষণা করে রায় প্রদান করেন। তার মতে, শরিয়াহ আইন বৈধ মালিকানার কোন সীমাবদ্ধতা রাখে নি। এটি যেকোনো ব্যক্তিকে বৈধ উপায়ে অর্জিত অনির্দিষ্ট সংখ্যক জমি এবং সম্পত্তির মালিক হতে দেয়। উসমানি ইসলামি অর্থায়নের শেষ লক্ষ্যকে ন্যায় ভিত্তিক এবং সুদমুক্ত একটি ব্যবস্থা তৈরি হিসেবে কল্পনা করেছেন। তিনি এই লক্ষ্য অর্জনের দিকে শিল্পের অগ্রগতির অভাব হিসেবে যা দেখেন তার সমালোচনা করেন এবং ইসলামি অর্থায়ন নিয়ে তিনি সাধারণত প্রতিরক্ষামূলক অবস্থান গ্রহণ করেন। তার বই সুদবিহীন ব্যাংকিং হলো ইসলামি অর্থায়নের সমালোচনা করে জারি করা বিভিন্ন আলেমদের আইনি রায়ের প্রতিক্রিয়া। ২০০৮ সালে তিনি ৮ খণ্ডে ইসলাম ও আধুনিক অর্থনৈতিক সমস্যা প্রকাশ করেন, খণ্ড অনুসারে এ গ্রন্থের আলোচ্য বিষয় যথাক্রমে: পুঁজিবাদ সমাজতন্ত্র ও ইসলাম, ইসলামের ভূমিব্যবস্থাপনা, ইসলামী ব্যাংকিং রুপরেখা ও প্রয়োজনীয়তা, ক্রয় বিক্রয়ের ইসলামী পদ্ধতি, ইসলামের দৃষ্টিতে ক্রয় বিক্রয়ের আধুনিক পদ্ধতি, আধুনিক কিছু ব্যবসা ও তার শরয়ী বিধান, ইসলামের দৃষ্টিতে সুদ ও তার প্রতিকার, ব্যবসা ও লেনদেনের ইসলামী বিধান। ২০১১ সালে ইসলাম এবং আধুনিক অর্থনীতি ও ব্যবসায়নীতি নামে তার আরেকটি গ্রন্থ প্রকাশিত হয়, যা মূলত এবিষয়ে তার প্রদত্ত একটি কোর্সের সংকলন। ২০১৪ সালে তিনি আধুনিক ব্যবসায়িক পদ্ধতি ও প্রকারের আধুনিক পরিভাষাগুলোকে চার মাযহাবের প্রচলিত ফিকহি পাঠ্য এবং উদাহরণের আলোকে ব্যাখ্যা করে ফিকহুল বুয়ু নামে ২ খণ্ডের একটি বিশ্বকোষ রচনা করেন।
২০২০ সালের ২০ এপ্রিল একটি মামলার রায় প্রদানে পাকিস্তান সুপ্রিম কোর্ট যাকাত ও বায়তুল মাল বিষয়ে তার মতামত জানতে চাইলে তিনি দেশের বাস্তবতার ভিত্তিতে বিদ্যমান যাকাত ব্যবস্থাকে সংস্কার করার পরামর্শ দেন। তিনি বলেন, "সরকারী পর্যায়ে যাকাত পরিচালনার জন্য একটি অত্যন্ত শক্তিশালী এবং সুসংগঠিত ব্যবস্থার প্রয়োজন ছিল যা বর্তমানে নেই।" তার মতামত আদালতের রেকর্ডে রাখার নির্দেশ দেয় সুপ্রিম কোর্ট। ৪ মে, প্রধান বিচারপতি গুলজার আহমেদ পাঁচ বিচারপতির বেঞ্চের নেতৃত্বে থাকাকালীন তাকি উসমানিকে যাকাতের বিষয়ে তার মতামতের জন্য ধন্যবাদ জানিয়ে একটি পর্যবেক্ষণ দিয়েছিলেন যে এই ধরনের মতামত পড়া হয়েছে এবং নির্দেশনার জন্য যথেষ্ট উপাদান পাওয়া গেছে। তিনি করাচিতে একটি ইসলামি অর্থনীতি সেন্টারও প্রতিষ্ঠা করেছেন, যা দেশের ব্যবসায়ী শ্রেণিকে ইসলামি শরিয়ত মোতাবেক তাদের ব্যবসাবাণিজ্য পরিচালনার জন্য সেবা প্রদান করে।
ফিকহ শাস্ত্র
থাম্ব|তাকি উসমানির রচিত ৬ খণ্ডের ''[[ফিকহি মাকালাত|ফিকহি মাকালাতের প্রচ্ছদ]] ইসলামি আইনের ব্যাখ্যা ও প্রয়োগের ক্ষেত্রে তিনি একজন কর্তৃপক্ষ হিসেবে বিবেচিত হন। তিনি ওআইসির অঙ্গসংগঠন আন্তর্জাতিক ইসলামি ফিকহ একাডেমির স্থায়ী সদস্য ও সাবেক সহ-সভাপতি। ছাত্রজীবন থেকে তিনি ওয়ালি হাসান টঙ্কির অধীনে ফতোয়ার কাজ শুরু করেন এবং দারুল উলুম করাচি থেকে তিনি অসংখ্য ফতোয়া প্রদান করেন, যা ফতোয়ায়ে উসমানী নামে একত্রে প্রকাশিত হয়। ২০০৪ সালে তার রচিত ২ খণ্ডের বুহুস ফি কাজায়া ফিকহিয়া মুআসিরা প্রকাশিত হয়, যা আধুনিক ইসলামি আইনশাস্ত্র সংক্রান্ত বিষয়গুলো আলোচনা করে। ২০১১ সালে তিনি ফতোয়া প্রদানের নীতি ব্যাখ্যা করে উসুলুল ইফতা রচনা করেন, যা এবিষয়ে একটি পাঠ্যবই হিসেবে পঠিত হয়। আধুনিক বিভিন্ন সমস্যা নিয়ে অনুষ্ঠিত বিভিন্ন সেমিনারে তিনি যেসকল প্রবন্ধ উপস্থাপন করেছেন তার সমষ্টি হলো ফিকহি মাকালাত, যা ২০১২ সালে ৬ খণ্ডে প্রকাশিত হয়।
তাফসির শাস্ত্র
তিনি তার পিতা শফি উসমানির রচিত বিখ্যাত তাফসির গ্রন্থ মাআরিফুল কুরআনের সংকলনে খানিকটা অংশগ্রহণ করেন, তার মধ্যে তিনি তিনটি সূরা যথা: সোয়াদ, ছফফাত, যুখরুফের তাফসির রচনা করেন এবং তার পিতা তা সম্পাদনা করেন। মাআরিফুল কুরআনের রচনা সমাপ্ত হলে তিনি পিতার নির্দেশে এর একটি ভূমিকা রচনার কাজ শুরু করেন, তার এই ভূমিকাটি কলেবরে বৃহৎ হওয়ায় তা উলুমুল কুরআন নামে একটি স্বতন্ত্র বই আকারে প্রকাশিত হয় এবং এর একটি সংক্ষিপ্ত সংস্করণ মাআরিফুল কুরআনের ভূমিকা হিসেবে অন্তর্ভুক্ত করা হয়। পরবর্তীতে তার তত্ত্বাবধানে মাআরিফুল কুরআনের ইংরেজি অনুবাদ সম্পন্ন হয়। এ কাজ সম্পন্ন করতে তিনি ইংরেজি ভাষায় কুরআন অনুবাদ করেন এবং সংক্ষিপ্ত ব্যাখ্যাও জুড়ে দেন, যা দ্য নোবেল কুরআন: মিনিং উইথ এক্সপ্লেইনেটোরি নোটস নামে ২০০৭ সালে দুই খণ্ডে প্রকাশিত হয়। উর্দু ভাষায় প্রচলিত কুরআনের বিভিন্ন অনুবাদ পর্যালোচনা করে তিনি উর্দু ভাষায়ও একটি অনুবাদ ও ব্যাখ্যা রচনায় হাত দেন যা আসান তরজমায়ে কুরআন নামে ৩ খণ্ডে প্রকাশিত হয়।
হাদিস শাস্ত্র
থাম্ব|দারুল উলুম করাচিতে হাদিসের পাঠদান করছেন তাকি উসমানি তিনি ১৯৮৯ সালে আমেরিকার শিকাগো শহরে অনুষ্ঠিত একটি সেমিনারে হাদিসের প্রামাণ্যতার উপর একটি বক্তব্য দেন, যা পরবর্তীতে হাদিসের প্রামাণ্যতা নামে প্রকাশিত হয়। শিক্ষাজীবন সমাপ্তির পর থেকে তিনি দারুল উলুম করাচিতে হাদিসের পাঠদান শুরু করেন। সুনান আত-তিরমিজীর উপর দেওয়া তার পাঠ থেকে ৩ খণ্ডে দরসে তিরমিযী ও ২ খণ্ডে তাকরিরে তিরমিযী সংকলিত হয়। সহীহ বুখারীর উপর দেওয়া পাঠ থেকে সংকলিত হয় ৮ খণ্ডের ইনআমুল বারী। শাব্বির আহমদ উসমানি ফাতহুল মুলহিম নামে সহীহ মুসলিমের একটি ব্যাখ্যাগ্রন্থ রচনা শুরু করেন, মৃত্যুর পূর্ব পর্যন্ত তিনি এর তিন খণ্ড রচনা করতে সমর্থ হয়েছিলেন। পিতার নির্দেশে তাকি উসমানি ১৯৭৬ সালের ২৫ মে গ্রন্থটির বাকি অংশ রচনায় হাত দেন। ১৯৯৪ সালের ৪ আগস্ট কাজটি সমাপ্ত হয়। যা তাকমিলাতু ফাতহুল মুলহিম নামে প্রকাশিত, এটি তার জীবনের সর্বশ্রেষ্ঠ রচনা হিসেবেও সমাদৃত। তার তত্ত্বাবধানে আল মুদাওয়ানাতুল জামিয়া নামে ৪০ খণ্ডে সমাপ্য একটি আন্তর্জাতিক হাদিস বিশ্বকোষ সংকলনের কাজও শুরু হয়, ২০১৮ সালে এর প্রথম খণ্ড প্রকাশিত হয়।
বিশ্বভ্রমণ
থাম্ব|২০১৬ সালে লন্ডনে উলামা সম্মেলনে বক্তব্যরত তাকি উসমানি ১৯৫১ সালে তিনি পিতার সাথে সৌদি আরবে হজ্জে গমন করেন। ১৯৫৫ সালে তিনি পিতার সাথে ভারতে তার জন্মস্থান দেওবন্দে যান। তিনি পুনরায় সৌদি আরবে ১৯৬৩ সালে উমরা ও ১৯৬৪ সালে হজ্জে গমন করেন। পরবর্তীতে তিনি বিভিন্ন দেশে দাওয়াতি ভ্রমণ করেছেন। এসকল ভ্রমণে তিনি প্রত্যেক দেশের রাজনীতি, অর্থনীতি, শিক্ষা, সাহিত্য, সংস্কৃতি খুব নিকট থেকে পর্যবেক্ষণ করেন এবং ভ্রমণবৃত্তান্তে তার আলোকপাত করেন। তার এসব ভ্রমণকাহিনী প্রথমে আল বালাগে প্রকাশিত হত। তার ভ্রমণকাহিনী নিয়ে রচিত প্রথম গ্রন্থ জাহানে দীদাহ। এতে ইরাক, মিশর, সৌদি আরব, জর্ডান, সিরিয়া, তুরস্ক, সিঙ্গাপুর, ইন্দোনেশিয়া, বাংলাদেশ, কাতার, চীন, মার্কিন যুক্তরাষ্ট্র, গ্রেট ব্রিটেন, ভারত, কানাডা, দক্ষিণ আফ্রিকা, ফ্রান্সের ভ্রমণ বৃত্তান্ত স্থান পেয়েছে। দুনিয়া মেরে আগে তার দ্বিতীয় ভ্রমণকাহিনী। এতে স্পেন, ব্রুনাই, তুরস্ক, পশ্চিমের দেশ, দক্ষিণ আফ্রিকা, জাপান, অস্ট্রেলিয়া, মালয়েশিয়া, জার্মানি, নরওয়ে, সুইডেন, ফিনল্যান্ড এবং অন্যান্য দেশের ভ্রমণ বৃত্তান্ত স্থান পেয়েছে। সফর দর সফর তার ভ্রমণকাহিনীর তৃতীয় সংকলন। এতে স্থান পেয়েছে সিরিয়া, ইরান, কিরগিজস্তান, তাজিকিস্তান, আলবেনিয়া, রাশিয়া, জাপান, নিউজিল্যান্ড, নেদারল্যান্ডস, আয়ারল্যান্ড এবং ভারতের ভ্রমণকাহিনী।
স্বীকৃতি ও সম্মাননা
থাম্ব|পাকিস্তানের সিওএমএসএটিএস বিশ্ববিদ্যালয় প্রদত্ত ২০১৭ ইসলামিক ফাইন্যান্স এক্সিলেন্স অ্যাওয়ার্ডসে আজীবন সম্মাননা পান তাকি উসমানি ২০০৪ সালে তিনি সংযুক্ত আরব আমিরাতের প্রধানমন্ত্রী ও দুবাইয়ের শাসক মোহাম্মদ বিন রশিদ আল মাকতুম প্রদত্ত আমির মোহাম্মদ বিন রশিদ আল মাকতুম পুরস্কার লাভ করেন। ২০১০ সালে জর্ডানের রাজা দ্বিতীয় আবদুল্লাহ তাকে অর্ডার অব ইন্ডিপেন্ডেন্সে ভূষিত করেন। ২০১১ সালে উপসাগরীয় আর্থিক শিল্পের অন্যতম প্রধান পুরস্কার ইসলামিক বিজনেস অ্যান্ড ফাইন্যান্স অ্যাওয়ার্ডসের দুবাইয়ে অনুষ্ঠিত ষষ্ঠ আসরে তাকে আজীবন সম্মাননা প্রদান করা হয়। একই বছর তিনি জর্ডানের রাজা দ্বিতীয় আবদুল্লাহ পুরস্কার লাভ করেন। ২০১৪ সালে তিনি ইসলামি অর্থনীতির সর্বোচ্চ পুরস্কার ইসলামি উন্নয়ন ব্যাংক পুরস্কার লাভ করেন। শ্রীলঙ্কায় অনুষ্ঠিত ইসলামিক ফাইন্যান্স ফোরাম অব সাউথ এশিয়া পুরস্কারের ২০১৬ আসরে তাকে আজীবন সম্মাননা প্রদান করা হয়। ২০১৭ সালে তাকে পাকিস্তানের সিওএমএসএটিএস বিশ্ববিদ্যালয় প্রদত্ত ইসলামিক ফাইন্যান্স এক্সিলেন্স অ্যাওয়ার্ডসে আজীবন সম্মাননা প্রদান করা হয়। ২০১৯ সালে দ্য রয়েল ইসলামিক স্ট্র্যাটেজিক স্টাডিজ সেন্টার প্রকাশিত বিশ্বের সবচেয়ে প্রভাবশালী ৫০০ জন মুসলিম ২০২০-এ তিনি প্রথম স্থান অধিকার করেন। জনসেবায় অবদান রাখায় ২০১৯ সালে তাকে পাকিস্তানের তৃতীয় সর্বোচ্চ বেসামরিক পুরস্কার সিতারা-ই-ইমতিয়াজ প্রদান করা হয়। ২০২২ সালে তিনি আমেরিকান আন্তর্জাতিক আস্তিক বিশ্ববিদ্যালয় থেকে সম্মানজনক ডক্টর অব লেটার্স পান। নানা সময় বিভিন্ন ব্যক্তিবর্গ তাকে মূল্যায়ন করে যেসকল মন্তব্য করেছেন তার মধ্যে রয়েছে:
উত্তরাধিকার
থাম্ব|তাকি উসমানির আত্মজীবনী আমার জীবনকথার প্রচ্ছদ অক্সফোর্ড এনসাইক্লোপিডিয়া অব ইসলামিক ওয়ার্ল্ডে তার নাম অন্তর্ভুক্ত করা হয়েছে। ২০০২ সালে দারুল উলুম করাচির শিক্ষক লোকমান হাকিম মুহাম্মদ তাকি আল উসমানি: আল-কাজী আল-ফকিহ ওয়া আল-দাঈয়াহ আল-রাহালাহ শিরোনামে একটি জীবনীগ্রন্থ রচনা করেন, যা দামেস্কের দারুল কলম থেকে প্রকাশিত হয়। ২০১১ সালে মালয় বিশ্ববিদ্যালয় থেকে শায়খ মুহাম্মদ তাকি উসমানির "বুহুস ফি কাজায়া ফিকহিল মুআসিরা"-এর মাধ্যমে তার ফিকহি দৃষ্টিভঙ্গি শীর্ষক পিএইচডি অভিসন্দর্ভ প্রকাশিত হয়। ২০১৭ সালে তাকি উসমানি ইঁয়াদে নামে একটি আত্মজীবনী রচনা করেন, যা বাংলা ভাষায়আমার জীবনকথা শিরোনামে অনূদিত হয়েছে। ২০১৮ সালে এডিনবার্গ বিশ্ববিদ্যালয় প্রেস থেকে প্রকাশিত আধুনিক ইসলামি কর্তৃত্ব ও সামাজিক পরিবর্তন শীর্ষক গ্রন্থের ৯ম অধ্যায়ে তার জীবনী অন্তর্ভুক্ত করা হয়েছে। ২০১৯ সালে ইন্দোনেশিয়ার সুনান আম্পেল স্টেট ইসলামিক ইউনিভার্সিটি সুরাবায়ার একটি স্নাতক অভিসন্দর্ভের শিরোনাম ছিল মুহাম্মদ মুফতি তাকি উসমানি কর্তৃক কুরআনের সূরা আল বাকারার ইংরেজি অনুবাদে নির্দেশমূলক বক্তৃতা। একই বছর তুরস্কের ডিকল বিশ্ববিদ্যালয়ের একটি স্নাতকোত্তর অভিসন্দর্ভের শিরোনাম ছিল মুহাম্মদ তাকি উসমানি ও তার আইনশাস্ত্র। ২০২০ সালে তুরস্কে অনুষ্ঠিত ব্যবসা ও প্রযুক্তি আন্তর্জাতিক সম্মেলনে ইসলামি ব্যাংকিংয়ে বিকল্প বাণিজ্যিক ও অপারেশনাল সমাধান: মুফতি তাকি উসমানির অবদান শীর্ষক লেকচার প্রদান করা হয়। ২০২১ সালে আন্তর্জাতিক ইসলামি বিশ্ববিদ্যালয় মালয়েশিয়া থেকে তাকি উসমানির উপর গবেষণা করে ইউসুফ আজিম সিদ্দিকী পিএইচডি ডিগ্রি লাভ করেন, তার অভিসন্দর্ভের শিরোনাম ছিল সম্মিলিত ইজতিহাদের সাথে শরিয়া অনুগত অর্থায়ন, তুলনামূলক অধ্যয়নে প্রয়োগকৃত বিক্রয় চুক্তির নিয়ম শনাক্তকরণে মুফতি তাকি উসমানির অবদান।
গুপ্ত
গুপ্ত বা গুপ্তা বঙ্গ বা বাংলার একটি সাধারণ হিন্দু বাঙালি পদবী অথবা উপাধি। অন্যান্য জাতির (বিশেষত হিন্দিভাষী) কিছু সম্প্রদায়ের মধ্যে গুপ্তা পদবীর ব্যবহার হলেও কেবলমাত্র বাঙালি বৈদ্য জাতির মধ্যেই "গুপ্ত" অথবা "গুপ্তা" পদবী দেখতে পাওয়া যায়। সংস্কৃত শব্দ गोप्तृ বা গোপ্তৃ থেকে গুপ্ত শব্দের উৎপত্তি যার অর্থ হলো 'অভিভাবক' বা 'রক্ষক'। ইতিহাসবিদ রমেশ চন্দ্র মজুমদারের মতে,  উত্তর ও পূর্ব ভারতের বিভিন্ন সম্প্রদায় বিভিন্ন সময়ে উপাধি গুপ্ত গ্রহণ করেছে।
বৈদ্যরা আয়ুর্বেদ চর্চাকারীদের একটি বিশেষ অংশ যারা বাংলায় বহু পূর্বে একটি স্বতন্ত্র চিকিৎসক জাতি-গোষ্ঠীতে রূপান্তরিত হয়েছিলেন।
ডেরা ইসমাইল খান বিভাগ
থাম্ব|ডেরা ইসমাইল খান জেলা হল পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা। ডেরা ইসমাইল খান বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সরকারের সংস্কারের তৃতীয় পর্যায়ে বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালের আগ পর্যন্ত এটি বনু বিভাগের অন্তর্ভুক্ত ছিল।
বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান:
সানজিদা প্রীতি
সানজিদা প্রীতি একজন বাংলাদেশী অভিনেত্রী, মডেল, নৃত্যশিল্পী, মেক-আপ শিল্পী এবং সেট ডিজাইনার। তিনি বাংলাদেশের ঢাকায় জন্মগ্রহণ করেন।
ব্যক্তিগত জীবন
পাঁচ ভাইবোনের মধ্যে প্রীতি সবার ছোট। তিনি ২০১৪ সালে জিবরানকে বিয়ে করেন। তিনি চলচ্চিত্র নায়ক নাঈমের চাচাতো ভাই।
মোর (সাউন্ডট্র্যাক)
মোর ব্রিটিশ রক ব্যান্ড পিংক ফ্লয়েডের প্রথম সাউন্ডট্র্যাক এবং তৃতীয় স্টুডিও অ্যালবাম। এটি ১৯৬৯ সালের ১৩ জুন ইএমআই কলাম্বিয়া থেকে যুক্তরাজ্যে এবং ৯ আগস্ট টাওয়ার রেকর্ডস থেকে মার্কিন যুক্তরাষ্ট্রে প্রকাশিত হয়। এটি ১৯৬৯ সালের একই নামের চলচ্চিত্রের জন্য নির্মিত সাউন্ডট্র্যাক, যেটি প্রাথমিকভাবে ইবিজায় ধারণকৃত বারবেট শ্রোডারের পরিচালনায় অভিষেক চলচ্চিত্র। এটি ছিল প্রাক্তন ব্যান্ড নেতা সিড ব্যারেটের কোন প্রকার সাহচার্য ব্যাতীত ব্যান্ডের প্রথম অ্যালবাম।
অ্যালবামটি যুক্তরাজ্যের শীর্ষ দশটি হিট অ্যালবামের একটি ছিল, তবে এটি মিশ্র পর্যালোচনা লাভ করেছিল। যদিও পরবর্তী বছরগুলিতেএর বেশকিছু গান সরাসরি পরিবেশনায় জনপ্রিয় হয়ে উঠে।
পটভূমি
পিংক ফ্লয়েড এই অ্যালবামের আগে বেশকয়েকটি চলচ্চিত্রের সঙ্গীত রেকর্ড করেছিল। ১৯৬৭ সালের ডিসেম্বরে, তারা বিবিসি'র টুমরো'স ওয়ার্ল্ড অনুষ্ঠানে প্রদর্শিত হয়, একটি লাইট শোতে পরিবেশন করেছিল এবং পরের বছর দ্য কমিটি চলচ্চিত্রের জন্য কিছু যন্ত্রসঙ্গীত রেকর্ড করে।
মোর চলচ্চিত্রটিতে ইবিজার একজন তরুণ হিচহাইকারকে দেখানো হয়েছে যে পার্টির দৃশ্যসমূহ এবং মাদক গ্রহণের সাথে হেরোইন অপব্যবহারে মাধ্যমে আত্মহত্যা করেছিল। পরিচালক বারবেট শ্রোডার পিংক ফ্লয়েডের একজন অনুরাগী ছিলেন, এবং তাদের সাথে কাজ করার জন্য লন্ডনে চলচ্চিত্রের একটি মোটামুটি কাট নিয়ে উপস্থিত হন। সাধারণ ব্যাকগ্রাউন্ড মিউজিকের পরিবর্তে, শ্রোডার চেয়েছিলেন যে গানগুলি চলচ্চিত্রে দেখানো হোক, যেমন একটি পার্টিতে রেকর্ড বাজানো হচ্ছে এমন। তবে পিংক ফ্লয়েড অনুমান করেছিল যে তারা যদি তাদের রেকর্ডিং এবং ট্যুরিং ক্যারিয়ারে কাজ না করে তবে তারা চলচ্চিত্রের কম্পোজার হিসেবে ক্যারিয়ারে শাখা তৈরি করতে পারে। ড্রামার নিক মেইসন পরে বলেছিলেন যে চলচ্চিত্রটি "আমরা নিয়মিতভাবে উৎপাদিত কিছু রম্বলিং, স্কুইকস এবং সাউন্ড টেক্সচারের জন্য আদর্শভাবে উপযুক্ত"।
কর্মিবৃন্দ
অলমিউজিক এবং মার্টিন পপফ থেকে নেওয়া:
তথ্যসূত্র
উদ্ধৃতিসমূহ
উৎস
পূজা রানী বোরা
পূজা রানী বোরা (১৭ ফেব্রুয়ারি ১৯৯১) একজন ভারতীয় মিডলওয়েট মহিলা মুষ্টিযোদ্ধা। ২০১৪ এশিয়ান গেমসে তিনি ৭৫ কেজি বিভাগে ব্রোঞ্জ পদক জিতেছিলেন । তিনি ২০১৬ সালেরর দক্ষিণ এশিয়ান গেমস একই বিভাগে স্বর্ণপদক জিতেছিলেন। তিনি ২০১২র এশীয় চ্যাম্পিয়নশিপে ৭৫ কেজি বিভাগে রৌপ্য, ২০১৫র এশীয় চ্যাম্পিয়নশিপে ব্রোঞ্জ এবং ২০২১র এশীয় চ্যাম্পিয়নশিপে স্বর্ণপদক জিতেছিলেন । ২০১৬ সালে মহিলা ওয়ার্ল্ড বক্সিং চ্যাম্পিয়নশিপের দ্বিতীয় রাউন্ডে হেরে গেলে তিনি রিও অলিম্পিকে খেলার যোগ্যতা অর্জন করতে ব্যর্থ হন। ২০২০ সালে তিনি ২০২০ গ্রীষ্মকালীন টোকিও অলিম্পিকের জন্য যোগ্যতা অর্জনকারী প্রথম ভারতীয় হয়েছেন।
প্রাথমিক জীবন
পূজা রানী বোরা হরিয়ানা রাজ্যের ভিওয়ানি জেলার নিমরিওয়ালি গ্রামের বাসিন্দা, যাকে ভারতের ক্রীড়াঙ্গন হিসাবে বিবেচনা করা হয়। তিনি আশঙ্কা করেছিলেন যে তার বাবা বক্সিং খেলার অনুমতি দেবেন না তাই বাবার কাছ থেকে গোপন রেখে তিনি তার শহরে হাওয়া সিং বক্সিং একাডেমিতে যোগদান করেন। বাবাকে জানানোর সাহস সঞ্চয় করতে তার এক বছর সময় লেগেছিল। বক্সিং অনুশীলনের সময় প্রাপ্ত আঘাতগুলি তিনি লুকিয়ে রাখতেন যাতে তার বাবা কোনভাবেই না জানতে পারেন এবং প্রয়োজনে বন্ধুর বাড়িতে থেকে চিকিতসা করে আঘাত কমিয়ে তবেই বাড়ি ফিরতেন। তার বাবা যখন তার বক্সিংয়ের উচ্চাকাঙ্ক্ষার কথা জানতে পেরেছিলেন, তখন তিনি তাকে ক্লাসে যাওয়া নিষিদ্ধ করেছিলেন। তার কোচ সঞ্জয় কুমার শেওরানকে প্রতিযোগিতা করার অনুমতি দেওয়ার জন্য তার পরিবারের সাথে কথা বলেন। তা সত্ত্বেও, তার বাবা-মাকে রাজি করতে প্রায় ছয় মাস লেগে গিয়েছিল।
২০০৯ সালে তার প্রথম বড় জয়টি এসেছিল যখন রাজ্য চ্যাম্পিয়নশিপে শীর্ষস্থানীয় হরিয়ানা বক্সার প্রীতি বেনিওয়ালকে হারিয়ে তিনি রৌপ্যপদক অর্জন করেছিলেন।, তিনি মন্তব্য করেছেন যে এই জয়ের পরে তার পরিবার তার ক্যারিয়ারের সহায়ক হয়ে উঠেছিল।
পূজা হরিয়ানা সরকারের একজন আয়কর পরিদর্শক হিসাবেও কাজ করেন।
বক্সিং ক্যারিয়ার
২০১৪ এর কমনওয়েলথ গেমসে তিনি ভারতের প্রতিনিধিত্ব করারও সুযোগ পেয়েছিলেন, তবে ১৬-এর রাউন্ডে বিখ্যাত ইংলিশ বক্সার সাভানা মার্শালের কাছে ০-৩ বাউটে হেরেছিলেন। তিনি ২০১৮ সালের এআইবিএ উইমেন ওয়ার্ল্ড বক্সিং চ্যাম্পিয়নশিপে ভারতের প্রতিনিধিত্ব করেছিলেন, যেখানে তিনি প্রথম রাউন্ডে হেরে গিয়েছিলেন।
আন্তর্জাতিক
1. দ্বাদশ দক্ষিণ এশীয় গেমস : --- স্বর্ণপদক
২.ষষ্ঠ এশীয় মহিলা বক্সিং চ্যাম্পিয়নশিপ -16 থেকে 26 মার্চ ২০১২ পর্যন্ত মঙ্গোলিয়ার উলানবাটারে অনুষ্ঠিত :: ::--- রৌপ্যপদক
৩. অষ্টম এশীয় মহিলা বক্সিং চ্যাম্পিয়নশিপ ৫ থেকে ১৪ই আগস্ট ২০১৫ পর্যন্ত চীনের ওুলানচাবুতে অনুষ্ঠিত :: -- ব্রোঞ্জ
৫। কমনওয়েলথ গেমস ২০১৪: অংশগ্রহণ
11। অলিম্পিক বাছাই এশিয়া - ওসিয়ানা প্রথম রাউন্ড : অংশগ্রহণ
ডেইজি ডিবোল্ট
ডোনা মেরি "ডেইজি" ডিবোল্ট (জুলাই ১৯, ১৯৪৫- অক্টোবর ৪, ২০১১) একজন কানাডিয়ান গায়ক, সুরকার এবং গীতিকার ছিলেন। তিনি লোক-গানের জোড় ফ্রেজার এবং ডিবোল্টের সদস্য ছিলেন।
জীবন
সংগীতশিল্পী ও সংগীত শিক্ষক মারজুরি ডিবোল্টের কন্যা, তিনি উইনিপেগে জন্মগ্রহণ করেছিলেন এবং লেনি ব্রেউর কাছ থেকে গিটারের পাঠ গ্রহণ করেছিলেন। ডিবোল্ট ১৯৬৫ সালে অন্টারিও চলে আসেন এবং কফি হাউসে গান শুরু করেন। ১৯৬৮ সালে, তিনি মেরিপোসা ফোক ফেস্টিভ্যালে অ্যালান ফ্রেজারের সাথে তার দেখা হয়। তারা দুজন ব্যক্তিগতভাবে ও গানের বিষয়ে একে অন্যের সাথে জড়িত হয়ে পরেন। তারা ১৯৭১ এবং ১৯৭৩ সালে অ্যালবাম রেকর্ড করেন। কিন্তু কয়েক বছর পরে এটি ভেঙে যায়। তিনি একক শিল্পী হিসাবে পারফর্ম অব্যাহত রেখেছিলেন এবং কানাডিয়ান জাতীয় চলচ্চিত্র বোর্ড এবং টেলিভিশনের হয়ে ফিল্মের স্কোর লিখতেন। তিনি সিবিসি রেডিওতে এবং কানাডার বিভিন্ন প্রেক্ষাগৃহে বিভিন্ন নাটকে পারফর্ম করেছেন। কবি রবার্ট ডিকসনের সাথে ডিবোল্টের একটি ছেলে ছিল। লোকসঙ্গীতের পাশাপাশি তিনি জাজ, কান্ট্রি, ব্লুজ এবং রেগিও পারফর্ম করেছেন। তিনি ম্যান্ডোলিন, অ্যাকর্ডিয়ান এবং গিটার বাজাতে পারতেন।
ডিবোল্ট ৬৬ বছর বয়সে টরন্টোতে ক্যান্সারে মারা গিয়েছিলেন।
কুজেন্দ্র লাল ত্রিপুরা
কুজেন্দ্র লাল ত্রিপুরা (জন্ম: ৪ নভেম্বর ১৯৬৩) হলেন বাংলাদেশের একজন প্রখ্যাত রাজনীতিবিদ ও ২৯৮ নং (খাগড়াছড়ি) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
কুজেন্দ্র লাল ত্রিপুরার জন্ম ১৯৬৩ সালের ৪ নভেম্বর খাগড়াছড়ি জেলায়। তিনি বি.এ. ডিগ্রি লাভ করেছেন। তিনি ত্রিপুরী সম্প্রদায়ের যা বাংলাদেশের 'ত্রিপুরা' নামে পরিচিত।
রাজনৈতিক জীবন
কুজেন্দ্র লাল ত্রিপুরা বাংলাদেশ আওয়ামী লীগের প্রার্থী হিসাবে ২০১৪ সালে খাগড়াছড়ি জেলা থেকে সংসদ সদস্য নির্বাচিত হয়েছিলেন। ৮ই ফেব্রুয়ারি ২০১৮ ইং তাকে প্রত্যাবাসন শরণার্থী এবং অভ্যন্তরীণ বাস্তুচ্যুত ব্যক্তিদের পুনর্বাসনের বিষয়ে টাস্কফোর্সের চেয়ারম্যান করা হয়। এই চেয়ারম্যান পদটি প্রতিমন্ত্রির পদমর্যাদা সম্পন্ন । এর আগে তিনি খাগড়াছড়ি পার্বত্য জেলা পরিষদের "চেয়ারম্যান" হিসাবে ২০১০ থেকে ২০১৩ পর্যন্ত দায়িত্ব পালন করেছিলেন